Byggesagsgebyrer 2015 
Sagsfremstilling 
17.    Byggesagsgebyrer 2015  
                                                                                                                        Åbent 
Sagsnr.: 326-2014-8037        J.nr.: 02.34.00            Sam Kjeldsen.: 326-2014-138731 
  
[adresse] 
Fra januar 2015 ændres ved ny lovgivning den måde hvorpå kommunerne kan opkræve gebyrer for 
byggesagsbehandling. 
Den nye lovgivning betyder, at den praksis som kommunen hidtil har opkrævet byggesagsgebyrer efter, skal 
tilpasses. Kalundborg Kommune har hidtil arbejdet med faste gebyrer, som typisk har været bygget på et 
grundgebyr plus en m2-pris – alt afhængig af byggesagstype. 
  
Lovændringen indebærer blandt andet, at gebyrer for byggesagsbehandling fra 2015 skal opkræves som tidsforbrug
på den enkelte sag, og det vil være tidsforbruget fra en byggesagsbehandling påbegyndes til byggesagen er 
endeligt afsluttet. 
Kommunen kan ifølge lovændringen dække både sine direkte, indirekte og komplementære udgifter i forbindelse 
med byggesagsbehandlingen.  
Kommunen har mulighed for helt at undlade at opkræve gebyrer for byggesagsbehandling, ligesom kommunen også 
har mulighed for kun at opkræve gebyrer for visse sagstyper. 
  
I budget 2014 er der i Kalundborg Kommune budgetlagt med en indtægt for byggesagsgebyrer på cirka 3.1 mio. kr.  
  
Med henblik på det kommende arbejde med budget 2015, og herunder fastlæggelse af blandt andet de eventuelle 
byggesagsgebyrer for byggesagsbehandlingen, har Teknik- og Miljøudvalget den 5. maj 2014 drøftet de forskellige 
muligheder der er for de fremtidige byggesagsgebyrer. Teknik- og Miljøudvalget tilkendegav ønske om et notat med 
beskrivelse af mulige scenarier med forslag til hvorledes kvaliteten af det kommende ansøgningsmateriale øges.  
  
Teknik og Miljø har udarbejdet notat, der skitserer fire scenarier. Notatet er vedlagt som Bilag 1, og skitserer fordele 
og ulemper. 
  
I forhold til de økonomiske konsekvenser ved de enkelte scenarier er udgangspunktet en timepris på cirka 450 kr. 
Den endelige timepris vil blive beregnet på baggrund af de mulige omkostninger der indgår i timeprisen for 
byggesagsbehandling og vil formentlig ligge lidt højere, hvilket alt andet lige vil medføre lidt mindre 
finansieringsbehov end de beregninger som fremgår under de økonomiske konsekvenser. Den endelige timepris vil 
blive fremlagt i forbindelse med takstfastsættelsen i budgetprocessen. 
  
De fire scenarier er: 
· Scenarie 1 - byggesagsgebyrer efter tidsforbrug på alle sager 
· Scenarie 2 - byggesagsgebyrer efter tidsforbrug på visse type sager, med fritagelse for private (om- og 
tilbygninger, samt énfamiliehuse og sommerhuse) 
· Scenarie 3 - byggesagsgebyrer efter tidsforbrug på visse typer sager, med fritagelse for erhverv 
· Scenarie 4 - ingen byggesagsgebyrer 
  
Fordele, ulemper og økonomiske konsekvenser er belyst i Bilag 1. Det er vanskeligt at estimere de præcise 
økonomiske konsekvenser, idet antallet af byggesager er svingende år for år. Tidsforbruget i de enkelte sager kan 
endvidere være forskellig.t De beskrevne fire scenarier er således bedste bud på nuværende tidspunkt af 
konsekvenserne ved timebaserede byggesagsgebyrer.  
  
Fordele ved scenarie 1 kan være, at kvaliteten af ansøgningsmateriale stiger og erhvervslivet vil kunne opnå lavere 
gebyrer end de nuværende. Ulemperne er eksempelvis at ansøgerne ikke kender det endelige gebyr, at 
naboorienteringer og partshøringer kan få forholdsvis store konsekvenser for det endelige gebyr, ligesom det også 
vil være en ulempe, at de endelige gebyrer kan variere alt efter hvor meget erfaring den enkelte sagsbehandler har. 
Det forventes at scenarie 1 vil give en estimeret indtægt på kr. 3.4 mio. kr. jf. Bilag 1. 
  
Scenarie 1, 2 og 3 indeholder mange af de samme fordele og ulemper - dog vil en eventuel friholdelse af 
opkrævning af gebyrer på eksempelvis erhvervssager være positivt for erhvervslivet. Og en eventuel friholdelse af 
privates om- og tilbygninger, énfamiliehuse samt sommerhuse vil fjerne usikkerheden over gebyrets størrelse hos de 
private. 
Indtægterne ved valg af scenarie 2 og 3 afhænger af hvilken sagstype der vælges at friholdes for byggesagsgebyrer. 
Fritagelse af gebyrer for erhvervsager (scenarie 3) vil f.eks. medføre en skønnet indtægt på kr. 2.1 mio. kr., mens 
fritagelse af om- og tilbygninger, énfamiliehuse og sommerhuse vil medfører en skønnet indtægt på kr. 2.3 mio. kr. 
Det er henholdsvis 1 mio. kr. og 0.8 mio. kr. mindre end den indtægt, der er budgetlagt i 2014. 
  
Byggesagsbehandling uden gebyrer, og dvs. scenarie 4, vil formentlig blive taget meget positivt imod af såvel 
borgere som erhvervsliv. De administrative byrder i forbindelse med opkrævningen vil blive enklere, men man kan 
forvente flere ansøgninger, ligesom byggesagsbehandlingen uden gebyrer kan påvirke ansøgningsmaterialet. Det vil 
formentlig kunne imødegås ved at kommunalbestyrelsen vælger at opstille kvalitetskrav til ansøgningsmaterialet.  
  
Scenarie 4 vil medføre en manglende indtægt ca. kr. 3.1 mio. kr. svarende til den budgetlagte indtægt for 
byggesagsgebyrer for 2014.  
  
BEHANDLING 
Direktionen, Teknik- og Miljøudvalget, Økonomiudvalget og Kommunalbestyrelsen 
  
INDSTILLING 
Teknik- og miljøchefen fremlægger sagen til drøftelse og indstiller, at det besluttes hvilke scenarie der ønskes at 
arbejde videre med samt hvordan en eventuel manglende indtægt skal finansieres. 
  
ØKONOMISKE KONSEKVENSER 
I budget 2014 er indtægter for byggesagsgebyrer budgetlagt med i alt ca. kr. 3.100.000  
Indtægterne tilgår Teknik og Miljøs hovekonto 06, og var i 2011 kr. 3.012.229 i 2012 kr. 2.731.313 og i 2013 
3.129.569. Ved beslutning om den fremtidige gebyrstruktur for byggesagsbehandlingen skal der tages stilling til 
finansiering af en eventuel manglende indtægt for byggesagsbehandlingen. 
Direktionens møde den 27. maj 2014: 
Direktionen vedtog at anbefale teknik- og miljøchefens indstilling. 
  
Bilag 
  
  
  
  
  
Teknik- og Miljøudvalgets møde den 2. juni 2014: 
Udvalget vedtog at sende to scenarie til budgetforhandlingerne. Scenarie 4 og et nyt scanarie der omfatter: 
Alle nybyggede huse og sommerhuse betaler gebyr. Erhverv betaler gebyr. Tilbygninger og ombygninger til 
eksisterende bebyggelser betaler ikke gebyr. Alle småbygninger, carporte mv. betaler et fast gebyr. 
Bilag 1 - Principielbeslutning om byggesagsgebyrer i 2015 
326-2014-77218 
